Lav et referat af nedenstående tekst:

Tekst:
Sætninger som "Grådighed", "Husk empati" og "Prætentiøst ragelse" skæmmer lige nu flere bygninger i Hjørring midtby, malet med kæmpestore bogstaver. Siden fredag den 5. juli og indtil tirsdag den 9. juli har midtbyen i Hjørring flere steder været udsat for groft hærværk, og nu frigiver politiet signalementet af to formodede gerningsmænd til hærværket. - Vi ser med alvor på disse sager, og vi efterforsker bredt. Vi har blandt andet været på gerningsstederne og foretaget undersøgelser samt sikret flere spor, siger lederen af politiets efterforskning, politikommissær Michael Karstenskov, der tilføjer, at man også kigger forskellige overvågningsbilleder igennem. - Vi arbejder ude fra den teori, at det ikke blot er én person, der har kendskab til hærværket – og vi appellerer derfor til personerne, som har været en del af dette, om at melde sig selv til politiet, siger Michael Karstenskov. Beder borgere anmelde hærværk Vidner, der måtte have set eller hørt noget, der kan sættes i forbindelse med hærværket – eller måske har en idé om, hvem de to efterlyste kan være, bedes straks kontakte Nordjyllands Politi på telefonnummer 114, oplyser politiet. Grafittien er malet med malerrulle med sort maling. Et sted er der også skrevet skrevet "Please listen to Greta Thunberg". - Vi har lige nu modtaget tre anmeldelser, men vi har kendskab til flere steder – både offentlige og private. Men vi er afhængige af, at borgerne anmelder det, da hærværk er såkaldt betinget offentlig påtalt, siger politikommissær Michael Karstenskov. Udtrykket ”betinget offentligt påtalt” betyder, at politiet først påbegynder en efterforskning, hvis en forurettet anmelder forholdet.

Referat:
Siden fredag den 5. juli og indtil tirsdag den 9. juli har midtbyen i Hjørring flere steder været udsat for groft hærværk